Story Of Adam And Eve- Fruit Tree And Claims Of Iblees- Tafsir Ghamidi
میرے بھائی! اب بات ناکامی یا سرخروئی کی نہیں رہی اب بات قرآن کی ہے۔آپ نے فرمایا کہ میں قرآن کے بالکل صاف لفظوں میں اس بات کو ثابت کروں گا۔ جب آپ کے پاس قرآن کے صاف الفاظ (نص) کی قوت و حمیت موجود ہے تو اسے پورے اعتماد کے ساتھ پیش فرمائیے تاکہ بندہء عاصی اپنی لاعلمی دور کرتے ہوئے کلام اللہ کے آگئے سرخم تسلیم ہو۔ ۔۔۔۔۔۔۔۔۔ رہی میرے دعویٰ کی دلائل کی تو پیش خدمت ہے کہ میرے طالب علمانہ فہم کے مطابق میرے دعوے کی بنیاد درج ذیل چند قرآنی تفہیمات ، عقل ومنطق کے معقولات ، فطرت کے معمولات اور بلواسطہ شواہد پر ہے۔ ۱۔ قرآنی تفہیمات کی روشنی میں: قرآن کے سیدنا آدم و حوا علیھما السلام کے باہمی رشتے کو محض ہم نشینی یا رفاقت نہیں بلکہ ازدواجی تعلق کے طور پر بیان کیا ہے۔ سب سے بنیادی اور قطعی قرآنی لفظ “زوج” ہے۔ اللہ خداوند کریم سیدنا آدم و حوا علیھما السلام کو آزمائشی باغ میں رہائش و اسکونت کا اجازت نامہ دیتے ہوئے فرماتا ہے: > وَقُلْنَا يَا آدَمُ اسْكُنْ أَنتَ وَزَوْجُكَ الْجَنَّةَ(البقرۃ: 35) اور ہم نے کہا: اے آدم، تم اور تمھاری زوجہ، دونوں اِس باغ میں رہو۔ عربی زبان میں “زوج” ایسا لفظ نہیں جو محض ساتھی یا دوست کے لیے آتا ہو، بلکہ یہ قانونی و فطری ازدواجی رشتے پر دلالت کرتا ہے۔ قرآن میں جہاں بھی “زوج” کا اطلاق انسان پر ہوا ہے، وہاں اس کے اندر ازدواجی حقوق و فرائض ضمناً شامل رہے ہیں، الا یہ کہ کسی خاص قرینے سے استثناء ثابت ہو، جو یہاں موجود نہیں۔ اسی طرح سورۂ اعراف میں ہے: > لِيَسْكُنَ إِلَيْهَا(الاعراف: 189) وہ اس کے پاس سکون حاصل کرے یہ “سکون” محض ذہنی یا نفسیاتی انس نہیں بلکہ قرآن کے اسلوب میں زوجین کے مابین جسمانی، نفسیاتی اور فطری سکون کا جامع مفہوم رکھتا ہے، جیسا کہ یہی تعبیر بعد کے انسانی نکاحوں کے لیے بھی استعمال ہوئی ہے (الروم: 21)۔ لہٰذا قرآنی اسلوب خود اس بات کی طرف رہنمائی کرتا ہے کہ جنت کے اس آزمائشی باغ میں بھی ازدواجی تعلق اپنی اصل فطرت کے ساتھ موجود تھا۔ ۲۔ منطق اور عقلِ سلیم کے معقولات: عقلِ سلیم یہ سوال اٹھاتی ہے کہ اگر آدم و حوا علیھما السلام میاں بیوی تھے، تو آزمائشی باغ میں ازدواجی تعلق سے انکار کی معقول وجہ کیا ہو سکتی ہے؟ منطقی طور پر تین ہی امکانات ہیں: 1. یا تو ازدواجی تعلق بذاتِ خود کوئی اخلاقی یا فطری قباحت رکھتا ہے 2. یا جنت کا ماحول انسانی فطرت کے خلاف تھا 3. یا پھر آزمائش کے دور میں انسانی جبلّت معطل کر دی گئی تھی یہ تینوں مفروضے عقل کے نزدیک ناقابلِ قبول ہیں۔ ازدواجی تعلق اگر بذاتِ خود معیوب ہوتا تو زمین پر آ کر حلال قرار دینا ایک اخلاقی تضاد بن جاتا۔ اگر جنت انسانی فطرت کے خلاف تھی تو پھر “فطرتِ انسانی” کا خالق خود اپنی تخلیق سے متصادم ٹھہرتا ہے، جو محال ہے۔ اور اگر جبلّت کو معطل مانا جائے تو یہ انسان کو فرشتہ ماننے کے مترادف ہو گا، حالانکہ آدم علیہ السلام کو ابتدا ہی سے بشر قرار دیا گیا، نہ کہ ملک۔ پس عقلِ سلیم یہی کہتی ہے کہ باغِ آزمائشی میں بھی ازدواجی تعلق اپنی اصل میں موجود تھا۔ ۳۔ فطرت کے معمولات کے تناظر میں: اسلامی تصورِ فطرت کے مطابق انسان کی جبلّتیں کوئی حادثاتی یا بعد کی پیداوار نہیں بلکہ تخلیق کے وقت سے اس کی ذات میں ودیعت کی گئی ہیں۔ بھوک، پیاس، نیند، انس، محبت اور ازدواجی میلان—یہ سب انسان کے وجود کا حصہ ہیں۔ اگر یہ کہا جائے کہ جنت میں آدم و حوا علیھما السلام کو ازدواجی تعلق کی اجازت نہیں تھی، تو اس کا مطلب یہ ہو گا کہ: یا تو فطرت نامکمل تھی یا فطرت کو وقتی طور پر غیر فطری بنا دیا گیا جبکہ قرآن انسان کو “احسنِ تقویم” کہتا ہے، اور احسن تقویم میں جبلّتوں کا اعتدال کے ساتھ وجود ضروری ہے، نہ کہ ان کا انکار۔مزید یہ کہ قرآن نے کہیں یہ نہیں کہا کہ ازدواجی تعلق زمین پر آ کر پہلی مرتبہ مشروع ہوا۔ ۴۔ بالواسطہ شواہد اور اجماعی فہم: کئی اسلامی تفاسیر، سلف کے بیانات اور امت کا عمومی فہم اس بات پر متفق ہے کہ آدم و حوا علیھما السلام حقیقی میاں بیوی تھے، نہ کہ محض علامتی جوڑا۔ اگر ایسا کوئی غیر معمولی حکم ہوتا—یعنی نکاح ہو مگر ازدواجی تعلق ممنوع ہو—تو قرآن یا سنت میں اس کی صراحت ضرور آتی، کیونکہ یہ ایک خلافِ معمول حکم ہوتا۔جبکہ یہاں خاموشی دراصل اصلِ اباحت پر دلیل ہے۔ مزید برآں، زمین پر انسانی نسل کے آغاز کو براہِ راست انہی دونوں سے جوڑا گیا، جو اس بات کی طرف اشارہ ہے کہ ازدواجی نظام ابتدا ہی سے ایک مکمل، فطری اور حقیقی نظام تھا، نہ کہ بعد میں ایجاد شدہ۔
میرا خیال تھا کہ آپ میری گزارشات پر غور کریں گے اور قرآن و حدیث سے کوئ دلیل لے کر آئیں گے جہاں آپ یہ بات بتانے کی کوشش کریں گے کہ ان کے درمیان ازدواجی تعلق قائم تھا۔ زوج ہونا ایک بات ہے لیکن ازدواجی تعلق قائم ہونا ایک بات۔ یہ دونوں الگ الگ باتیں ہیں جن کے نہ سمجھنے سے آپ نے ایک باطل نظریہ قائم کیا اور اس پر ایک پوری عمارت قائم کی۔ آدم و حوا انسانیت کا پہلا جوڑا تھے جس سے انسانیت کا آغاز ہوا تھا۔ اس وقت تو آپ اس دور میں اپنے تجربہ ، مشاہدہ، معاشرہ کا عرف ، اپنے ماں باپ ، بزرگوں ، انبیا اور رسولوں کی تعلیمات اور مستند تاریخ سے یہ بات اطمینان سے بیان کر رہے ہیں کہ کیوں کہ زوج تھے تو ازدواجی تعلق بھی قائم تھا۔ آپ کو معلوم ہے یہ تعلق کیسے قائم کیا جاتا ہےلیکن اپنے آپ کو اس دور میں لے جائیں جہاں اس جوڑے میں اللہ نے انسانی شعور پھونکا اور ان کو انسان ہونے کا شرف بخشا۔ یہ جوڑا ایک کورا کاغذ تھا جس میں وہ تمام داعیات تو تھے لیکن ان کا علم نہیں تھا۔ اور ہوتا بھی کیسے کیوں کہ ابھی تو انسانیت کا آغاز ہوا تھا ابھی تو نہ تجربہ ہوا نہ مشاہدہ ابھی تو علم کے بہت سے مراحل طے کرنے تھے۔ انسان سعی و خطا کے عمل سے گزرتا ہے اور اپنے علم کو بڑھاتا ہے۔ اللہ نے اس جوڑے کو تعلیم دینے کے لئے عملی تعلیم کا طریقہ اپنایا اور یہی اس وقت کی بہترین حکمت عملی بھی تھی۔ اور کیوں نہ ہوتی بہتریں حکمت عملی ، اس وقت نہ تو کوئ زبان ایجاد ہوئ تھی اور نہ ہی لفظ معنی میں ڈھلے تھے۔ ایسا نہیں تھا کہ انسان یہ باتیں نہ سیکھ پاتا لیکن اس میں بہت سے مراحل سے گزرتا اگر اللہ ان کا ہاتھ نہ پکڑتا۔ اس ئے یہ اللہ کا کرم اور اس کی نوازش تھی کہ انسانیت کے بلکل اغاز سے ہی اللہ نے اس کو شیطان کی شر سے متنبہ کرنے اور اس کو عملی تعلیم دینے کے لئے اللہ نے اس جوڑے کو برگزیدہ کیااور انہیں انانیت اور جنس کی تعلیم دی جہاں سے شیطان اج تک حملہ وار ہوتا ہے ان ہی دو راستوں سے انسان کو اللہ کی راہ سے بھٹکاتا ہے۔ پہلے مرحلے میں ملائکہ اور جنات کی اطاعت کے امتحان کے بعد جب ملائکہ اس امتحان میں کامیاب ہوئے اور شیطان کا یہ چیلنج اللہ نے قبول کیا کہ وہ یہ ثابت کرے گا کہ انسان اس بات کا حقدار نہیں تھا جو اس کو دیا گیا ہےاور انسان کا ازلی دشمن قرار پایاتو باغ میں رکھنے کے فورا بعد اس عملی تعلیم کی بھی ضرورت تھی کہ کس طرح شیطان اس جنسی داعیے سے انسان کو بھٹکاتا ہے۔ آدم کوئ معمولی انسان نہیں تھے بلکہ پہلے انسان اور پہلے نبی تھے۔ ایسے باغ میں رکھا جہاں ان کی ضرورت کا سامان میسر تھا جہاں نہ ان کو لباس کی ، نہ بھوک ، نہ پیاس کی ، نہ سردی ، نہ گرمی کی کوئ تکلیف تھی ۔ انسان کے اندر جو داعیات رکھے گئے ہیں ان میں اپنی بقا کا داعیا سب سے قوی ہے۔ سب سے پہلے اس کو بھوک پیاس کی تکلیف ستاتی ہے،جنس کا داعیا اس کی فوری توجہ کا مرکز نہیں ہوتا۔ اس کی طرف اس کو متوجہ کرنا پڑتا ہےلیکن وہاں کون ان کو متوجہ کرتا، کون ان کو سیکھاتا کون ان کو تعلیم دیتا۔ وہاں نہ تو معاشرہ وجود میں آیا ہے، نہ ماں باپ ہیں نہ اس کو دوسروں کا تجربہ اور مشاہدہ ہوا ہے اس لئے شیطان نے اس طرف ان کو متوجہ کیا اور آہستہ آہستہ اس عمل کی ترغیب دی۔ کیونکہ یہ انسان کا ایسا محرک ہے جس میں بڑے سے بڑا نیک و پاکباز انسان بھی پھسل جاتا ہے اور اج تک پھسل رہا ہے۔ اگر فرض کریں کہ یہ کوئ پھل کا درخت تھا تو اس کا محرک کیا تھا؟ انسان کا وہ کیا محرک تھا جس نے اس عمل کی طرف اس کو اکسایا۔ ایسا کون سا عمل تھا جس سے ان کی شرمگائیں ان پر کھل گئیں۔ یہ بات ان کو معلوم ہوگئی کہ یہ عظو صرف رفائے حاجت کے لئے نہیں بلکہ کسی اور کام کے لئے بھی کام آتے ہیں اس لئے شرمگاہوں کا کھل جانے کی آیت قرآن سے قطعی دلیل ہے کہ ان کے درمیان ازدواجی تعلق قائم نہیں تھا۔ یہ عمل پہلی بار انہوں نے شیطان کے بہکاوے میں آکر کیا ورنہ شرمگائیں تو پہلے ہی کھلی ہوئ تھیں۔ سب سے بڑی بات کہ شرمگاہوں کے کھلنے کے بعد انسان میں جو شرم کا احساس اللہ نے رکھا ہے اس بات کے کھل جاتے ہی انہوں نے پتوں سے اس کو ڈھانکنا شروع کیا ورنہ کسی پھل کے کھانے سے کون سی شرمگاہیں کھلتی ہیں۔ اوپر جو آپ نے پہلی پوسٹ میں اعتراضات اٹھائے ہیں وہ بھی بہت بودے اعتراضات ہیں اس لئے مختصراپنی بات یہاں بیان کردی۔ مجھے معلوم ہے کہ اپ نے ان دلائل کے بعد بھی نہیں ماننا لیکن ہمارا کام صرف اپنی بات اچھے انداز میں بیان کرنا ہے نہ کہ کسی کو اپنی بات پر لازمی قائل کرنا۔ یہ بات انبیا اور رسولوں کو بھی کہہ دی گئ تھی کہ اپ کا کام صرف بات پہنچادینا ہے۔ اپ کے زیادہ تر اعتراضات قیاسات پر ہیں بلکل ویسے ہی جیسے الحاد کے ماننے والے کرتے ہیں۔